*Հայաստանի Հանրապետության*

*Տարածքային կառավարման և ենթակառուցվածքների նախարարություն*

*ՋՐԱՅԻՆ ԿՈՄԻՏԵ*

***ԾՐԱԳՐԱՅԻՆ ԱՌԱՋԱՐԿ***

**Գործող ջրամբարների վերականգնում**

|  |  |
| --- | --- |
|  | |
| *Նախաբան* | ՀՀ կառավարությանը ԵՄ աջակցության շրջանակներում «Վերականգնում, դիմակայունություն և բարեփոխում. Արևելյան գործընկերության առաջնահերթությունները 2020թ-ից հետո» նախաձեռնության «Լրացուցիչ «Բ» նախաձեռնության» շրջանակներում նախատեսվում է վերականգնել 4 գործող ջրամբարներ: |
| *Ծրագրի իրականացման տևողությունը* | շուրջ 4 տարի |
| *Ծրագրի սկիզբ* | 2022թ. |
| *Ծրագրի ավարտ* | 2024-2025թթ. |
| *Ծրագրի իրագործման տարածք* | ՀՀ Շիրակի, Լոռու, Տավուշի և Արարատի մարզեր: |
| *Ծրագրի ընդհանուր արժեքը* | Նախնական հաշվարկներով անհրաժեշտ գումարը կազմում է շուրջ 5,6 մլն եվրո |
| *Ծրագրի գործընկեր շահառու* | Հայաստանի Հանրապետության կառավարությունը ջրային պաշարների պահպանման և կառավարման, ջրի անաչառ բաշխման և օգտագործման, ինչպես նաև միջազգային ջրային հարցերի համար հիմնական պատասխանատուն է։ |
| *Ծրագրի նպատակը* | ՀՀ ջրային օրենսգիրքը սահմանում է, որ Կառավարությունը պատասխանատու է պետական սեփականություն հանդիսացող ջրամբարների օգտագործման, պահպանման, կապիտալ ներդրումների և անվտանգության համար։ Կառավարությունն ապահովում է, որպեսզի հավաքվեն այդ գործունեության իրականացման համար պահանջվող բոլոր միջոցները, ավարտին հասցվեն առնչվող աշխատանքները, ջրամբարները շարունակաբար աշխատեն հուսալի և անվտանգ։  ՀՏԿ-ների անվտանգության ապահովման հիմքերն են դրանց՝  1) վթարի թույլատրելի ռիսկի աստիճանի ապահովումը.  2) անվտանգության մասին ներկայացվող հայտարարագիրը.  3) գործունեության իրականացման թույլտվության կարգը.  4) օգտագործման անընդհատության ապահովումը.  5) անվտանգությունն ապահովող միջոցառումները.  6) ՀՏԿ-ում նախապես իրականացվող համալիր այն միջոցառումները, որոնք հնարավորություն են տալիս առավելագույնս նվազեցնելու արտակարգ իրավիճակների առաջացման հնարավորությունը.  7) անձանց պատասխանատվությունն այն գործողությունների համար, որոնք, թույլատրելի աստիճանի համեմատությամբ, նվազեցրել են ՀՏԿ-ների անվտանգությունը:  Թվով 4 ջրամբարների մոտ առկա են որոշակի խնդիրներ և անհրաժեշտ է լուծել այդ խնդիրները։ |
| *Ծրագրի կապը ՀՀ կառավարության քաղաքականության և միջազգային ու ազգային ռազմավարական փաստաթղթերի հետ* | Միջոցառման իրականացման հիմք է հանդիսանում ՀՀ ազգային ժողովի 2021 թվականի «Հայաստանի Հանրապետության կառավարության ծրագրին հավանություն տալու մասին» որոշմամբ հավանության արժանացած ՀՀ կառավարության 2021 թվականի օգոստոսի 18-ի N 1363-Ա որոշման 3.3 «Ջրային տնտեսություն» բաժինը: |
| **Նկարագրություն** | |
| *Օրենսդրական դաշտը* | Գործող ջրամբարների վերականգնումը կարգավորվում է ՀՀ ջրային օրենսգրքով, <<Հայաստանի Հանրապետության ջրի ազգային ծրագրի մասին>> ՀՀ օրենքով, <<Հայաստանի Հանրապետության ջրի ազգային քաղաքականության հիմնադրույթների մասին>> ՀՀ օրենքով, <<Սևանա լճի մասին>> ՀՀ օրենքով, ՀՀ կառավարության 31․07․2003թ․ <<Հիդրոտեխնիկական կառուցվածքների անվտանգության հայտարարագրի բովադակությունը, դրա մշակման և փորփաքննության իրականացման կարգը հաստատելու մասին>> 957-Ն որոշումը և այլ իրավական ակտերով, տեխնիկական փաստաթղթերով։ |
| *Առկա իրավիճակը* | Հայաստանի Հանրապետությունում 1990-ական թվականներից հետո շահագործման և պահպանման գումարների խիստ անբավարարության պայմաններում, ջրամբարների անվտանգ շահագործումն ապահովող կառուցվածքների տեխնիկական վիճակը վատթարացել է, ինչն ի վերջո կարող է առաջ բերել վթարներ և պատվարների փլուզումներ:  Ջրամբարների անվտանգության ապահովման համալիր ծրագրերը կարևոր ռազմավարական նշանակություն ունի ոչ միայն անվտանգության ապահովման, փլուզման և այլ տարերային աղետների կանխարգելման առումով, այլ նաև շահագործողական բնութագիչների բարձրացման առումով ևս կարևոր է։  Գործող 4 ջրամբարներում վերականգնողական աշխատանքներն են․  1.Այգեձոր (Խնձորուտ)  ՀՀ Տավուշի մարզի Այգեձորի (Խնձորուտի) ջրամբարի վերականգնման համար իրականացվել են ուսումնասիրություններ և տեխնիկական վիճակի ակնադիտական զննմամբ հայտնաբերվել է, որ հողալիցքային պատվարի վերին շեպը ենթարկված է ալիքային մշակման: Շեպի սահմաններից վերև, մինչև գագաթի եզրապատ գտնվող ամբողջ տարածքը թփակալված վիճակում է: Ներքին շեպի կողմի եզրապատի բետոնը հողմնահարված վիճակում է: Ջրամբարի թասի մեռյալ ծավալի սահմաններում, կուտակվող կոշտ բերվածքների մաքրում-լվացում հատակային ջրթողի միջոցով վերջին 10-12 տարում չի կատարվել:  Հատակային և իռիգացիոն կառուցվածքում համատեղված են հատակային հատակային ջրթողն ու իռիգացիոն ճնշումային d=500մմ ջրատարը:  Մասնագիտական խմբի կողմից առաջարկվել է առաջնահերթ լուծել Այգեձորի ջրամբարի աջ ափի հեղեղային ջրհեռ կառուցվածքի ջրընդունիչի վերականգնման-վերակառուցման խնդիրը և կատարել ջրամբարի թասի դիտակետի վերականգնման աշխատանքներ:  1.Արփի լիճ  ՀՀ Շիրակի մարզի Արփի լճի ջրամբարի վերականգնման համար ուսումնասիրություններ և հետազոտություններ են կատարվել «ԱՌՈՒՓ» ընկերության կողմից և ներկայացվել են համապատասխան առաջարկություններ, որի մասով կազմված հաշվետվությունն ամբողջապես արտացոլում է պատվարի ու փականային տնտեսության տեխնիկական վիճակն ու նախատեսում պահանջվող լուծումները:  Հաշվի առնելով ջրամբարի կարևորագույն նշանակությունը, Արփի լճի ջրամբարի պատվարի վերականգնման հետազոտական աշխատանքների իրականացման նպատակով, կատարվել է հարակից տարածքի ջրազրկում, որի ընթացքում <<Հայգյուղշիննախագիծ>> ՍՊԸ-ն կատարել է երկրաբանական, գեոդեզիական, բետոնե կառուցվածքների ամրության և այլ ելակետային ցուցանիշներ ստանալու համար անհրաժեշտ հետազոտություններ:    ՀՀ կառավարության 14.05.2020թ. N 743-Ն որոշումով տրամադրվել է 34,940.0 հազար դրամ, ձեռք են բերվել նախագծանախահաշվային փաստաթղթերը: աշխատանքների համար պահանջվում է 1,945,896.0 դրամ, ընդ որում՝ 2022 թվականի գումարը կազմում է 1,000,000.0 հազար դրամ, իսկ 2023 թվականին՝ 945,896.0 հազար դրամ:  3.Տավուշի ջրամբար  Տավուշի ջրամբարի թունելից ֆիլտրացիոն կորուստների հայտնաբերման և հետզհետե ավելանալու պատճառով համապատասխան մասնագիտական խմբի կողմից 2019 թվականի մայիս ամսին կատարվել են ուսումնասիրություններ, որոնց արդյունքում հայտնաբերվել են անհանգստացնող որոշ երևույթներ. ջրամբարի իրիգացիոն աշտարակի և ստորասրահի լծորդման հատվածի առաստաղի կարի հատվածում դիտվել է աշտարակի պատի կոնսոլային ելուստի և ստորասրահի լծորդման առաստաղային կարից ջրաշիթի ծորանցման երևույթ։ Անհանգստության պատճառը վերջին ժամանակներում դիտված ծորանցվող ջրի քանակի ավելացումը և կոնսոլային հատվածի կենտրոնական մասում ճկվածության մեծացումն է՝ 7-8 սմ: Աշտարակում առկա d=600մմ տրամաչափի 2 և d=800մմ տրամաչափի 3 խողովակային փականները գտնվում են անաշխատունակ կիսաբաց վիճակում: Դրանց գործարկումը անհրաժեշտ պահին անհնարին է՝ դրանից բխող հետևանքներով: Իրիգացիոն ջրթողի d=600մմ և d=800մմ տրամաչափի երկու խողովակների վերջնամասի 2 փականներից աշխատունակ է մեկը, որն ունի նորոգման կարիք:  Ջրամբարում առկա թերությունների հայտնաբերման և վերացման նպատակով պատվիրել հիդրոհանգույցի հիմնանորոգման նախագծանախահաշվային փաստաթղթեր: Մինչև հիդրոհանգույցի հիմնանորոգման աշխատանքներ կատարելն առաջարկվել է իրականացնել կանխարգելիչ միջոցառումներ. ջրամբարի իրիգացիոն աշտարակի և ստորասրահի լծորդման հատվածի առաստաղի ճկված հատվածն ամրացնել ժամանակավոր ամրակապերով, դրանց պատրաստման համար օգտագործելով՝ կանգնակների և առաստաղի համար մետաղյա երկտավր՝ առնվազն h=300մմ, իսկ հատակին, կանգնակների հենման համար պողպատե թերթ՝ առնվազն 10 մմ հաստությամբ:  ՀՀ Տավուշի մարզի Տավուշ ջրամբարի վերականգնման նախագծանախահաշվային փաստաթղթերի ձեռբերման համար Ջրային կոմիտեի կողմից <<Գնումների մասին>> Հայաստանի Հանրապետության օրենքի 15-րդ հոդվածի 6-րդ մասի համաձայն իրականացվել է ՋԿ–ԳՀԱՇՁԲ-19/2-Ն ծածկագրով մրցութային գործընթաց: Արդյունքում, Ջրային Կոմիտեի և <<Հայգյուղշիննախագիծ>> ՍՊԸ-ի միջև 2019 թվա­կանի հոկտեմբերի 23-ին կնքվել է N ՋԿ–ԳՀԱՇՁԲ-19/2-Ն-1 պայ­մա­նագիրը՝ 30,000.0 հազար դրամ գումարով՝ պայմանով, որ 6 ամսվա ընթացքում անհրաժեշտ ֆինանսական միջոցներ նախատեսվելու դեպքում անհրաժեշտ է կնքել համաձայնագիր պայմանագրի կատարման համար:  4)Ազատի ջրամբար  Ազատի ջրամբարում իրականացնելով հակաֆիլտրացիոն միջոցառումներ ջրամբարի թասում, ջրամբարի տակ գտնվող ջրծեծ հորում և մոտեցնող ջրանցքների վրա հնարավոր կլինի զգալի մեծացնել ջրամբարի արդյունավետությունը:  Ազատի ջրամբարի կառուցվածքներում առկա և հետազոտման ենթակա խնդիրների շրջանակը պարզելու նպատակով մասնագիտական խումբը 2019թ. այցելել է ուսումնասիրվող հիդրոհանգույց:  Ակնադիտական ուսումնասիրությունների և շահագործող անձնակազմի պատասխանատուների հետ քննարկումների արդյունքում պարզվել է, որ անհրաժեշտ է մշակել ինժեներական միջոցառումներ ջրամբարի աջ ափում առաջացող չնախատեսված ֆիլտրացիոն հոսքերը չեզոքացնելու նպատակով: |
| ***Ծրագրի իրագործման արդյունքը/նպատակը*** | Գործող ջրամբարների վերականգնումը հնարավորություն կտա լուծելու անվտագության բարձրացմանն ուղղված մի շարք հարցեր։ |
| ***Ծրագրի նկարագրությունը*** | Ջրամբարներից ներքև տեղաբաշխված են մեծ և փոքր բնակավայրեր, կարևոր հաղորդակցության ուղիներ և ավտոճանապարհներ, բարձր ռիսկայության այլ օբյեկտներ, որոց անվտանգության չափանիշներով պահպանումը և շահագործումը հանդիսանում են կենսական և ռազմավարական նշանակությամբ խնդիրներ։ |
| ***Ծրագրի իրականացման համար անհրաժեշտ գործողությունները*** | Ջրամբարների վերականգնման համար անհրաժեշտ է․   1. Արփի լճի վերականգնում և վերազինում, նախագծանախահաշվային փաստաթղթերը արդեն կազմվել են 2. Այգեձորի ջրամբարի վերականգնում և վերազինում 3. Ազատի ջրամբարի վերականգնում և վերազինում, ներառյալ նախագծանախահաշվային փաստաթղթերի վերանայում 4. Տավուշի ջրամբարի վերականգնում և վերազինում՝ ներառյալ նախագծանախահաշվային փաստաթղթերի կազմում |

**Գործող ջրամբարների վերականգնման համար անհրաժեշտ գործողությունների, դրանց ժամկետների ու ֆինանսական միջոցների խոշորացված հաշվարկը բերվում է ստորև.**

մլն եվրո

|  |  |  |  |  |  |  |  |
| --- | --- | --- | --- | --- | --- | --- | --- |
| N | Անվանումը | Ջրամբարի ծավալը, մլն մ3 | 2022թ. | 2023թ. | 2024թ. | 2025թ. | 2026թ. |
| **ԸՆԴԱՄԵՆԸ** | |  |  |  |  |  |
| Նախագծանխահաշվային փաստաթղթեր և փորձաքննություններ /ՀՀ պետական բյուջե/ | | 0.05 |  |  |  |  |
| 1 | Արփի լիճ |  | 3,5 |  |  |  |  |
| 2 | Այգեձորի ջրամբար |  | 0,2 | 0,5 | 0,5 |  |  |
| 3 | Ազատի ջրամբար |  | 0,2 |  |  |  |  |
| 4 | Տավուշի ջրամբար |  | 0.05 | 0,5 | 0,5 |  |  |

|  |  |
| --- | --- |
| ***Ծրագիր մշակող և իրականացման համակարգող*** | ՀՀ տարածքային կառավարման և ենթակառուցվածքների նախարարության ջրային կոմիտե |
| ***Պատասխանատու պաշտոնատար անձ*** | Ջրային կոմիտեի նախագահի պարտականությունները կատարող՝ **Կարեն Դաղբաշյան** |
| ***Կոնտակտային պաշտոնատար անձ*** | Ջրային կոմիտեի գլխավոր քարտուղարի պաշտոնակատար՝ **Աննա Մարգարյան** |
| ***Ծրագրային առաջարկի մշակման ամսաթիվ*** | 15.10.2021թ. |